16. ΝΟΜΟΣ υπ’ αριθ. 547 της 18/23 Φεβρ. 1977 (ΦΕΚ Α΄56) Περί διοικήσεως και διαχειρίσεως των μη ενοριακών ναών των Κοιμητηρίων. Άρθρ.1.-Η διοίκησις και διαχείρισις των εν Κοιμητηρίοις μη ενοριακών ναών, ως και της περιουσίας αυτών, πλην των υπαγομένων εις Φιλανθρωπικά Ιδρύματα, των δήμων πληθυσμού άνω των 50.000 κατοίκων, κατά την εκάστοτε ισχύουσαν επίσημον απογραφήν του πληθυσμού του Κράτους, ως και των δήμων εδρών Νομών και των περιλαμβανομένων εις την περιφέρειαν της τέως διοικήσεως πρωτευούσης και πρώην Δήμου Θεσσαλονίκης, ασχέτως πληθυσμού, ασκείται κατά τας περί διοικήσεως και διαχειρίσεως της δημοτικής και κοινοτικής περιουσίας κειμένας διατάξεις, των δε λοιπών μη ενοριακών ναών των Κοιμητηρίων και της περιουσίας αυτών υπό του πλησιεστέρου ενοριακού ναού, κατά τας εκάστοτε ισχυούσας διατάξεις. Άρθρ.2.-1.Ο αριθμός των θέσεων των εφημερίων, ιεροψαλτών και νεωκόρων των υπό την διοίκησιν και διαχείρισιν των δήμων και κοινοτήτων τελούντων μη ενοριακών ναών των Κοιμητηρίων καθορίζεται δι’ αποφάσεως του οικείου δημοτικού ή κοινοτικού συμβουλίου, εγκρινομένης υπό του νομάρχου. 2.Η πλήρωσις των κατά την προηγουμένην παράγραφον θέσεων ενεργείται προκειμένου μεν περί των εφημερίων δι’ αποφάσεως του οικείου Μητροπολίτου προκειμένου δε περί των λοιπών υπό του οικείου Δημάρχου ή Προέδρου Κοινότητος. 3.Ο βασικός μισθός μετά των προσαυξήσεων και επιδομάτων του κατά το παρόν άρθρον προσωπικού ορίζεται κατά τας εκάστοτε περί μισθοδοσίας εφημερίων ιεροψαλτών και νεωκόρων των ενοριακών ναών ισχυούσας διατάξεις και καταβάλλεται εις βάρος του προϋπολογισμού του οικείου δήμου ή κοινότητος. Άρθρ.3.-1.Τα έσοδα των εν Κοιμητηρίοις μη ενοριακών ναών, ως και της περιουσίας αυτών ων η διοίκησις και διαχείρισις ανήκει εις τους δήμους ή τας κοινότητας, διατίθενται πρωτίστως δια την επισκευήν συντήρησιν, βελτίωσιν, επέκτασιν και εν γένει διατήρησιν εις καλήν κατάστασιν του ναού,ως και δια πάσας τας ανάγκας του Κοιμητηρίου, περιλαμβανομένης και της επεκτάσεως τούτου, υπό των ασκούντων την διοίκησιν και διαχείρισιν των ναών τούτων. Τυχόν περισσεύματα των εσόδων τούτων διατίθενται υπό του δήμου ή της κοινότητος δι’ άλλους σκοπούς. Σελ. 244,04(α) Τεύχος 669-Σελ. 52 2.Αι εργασίαι δια την επισκευήν, συντήρησιν, βελτίωσιν, επέκτασιν και εν γένει διατήρησιν εις καλήν κατάστασιν του ναού, ούτινος η διοίκησις και διαχείρισις ανήκει εις τον δήμον ή την κοινότητα, εκτελούνται μετά σύμφωνον γνώμην του οικείου Μητροπολίτου υπό του έχοντος την διοίκησιν και διαχείρισιν δήμου ή κοινότητος. 3.Έσοδα των εν Κοιμητηρίοις μη ενοριακών ναών, πλην των υπαγομένων εις Φιλανθρωπικά Ιδρύματα, κατατεθέντα μέχρι της ισχύος του παρόντος εις ιδίους παρά Τραπέζαις λογαριασμούς, περιέρχονται εις τους  δήμους ή τας κοινότητας ή τους πλησιεστέρους ενοριακούς ναούς, κατά τα εν άρθρ. 1 του παρόντος οριζόμενα. Άρθρ.4.-Αι περί κοσμητείας του ναού διατάξεις δεν εφαρμόζονται επί των μη ενοριακών ναών των κοιμητηρίων, ων η διοίκησις και διαχείρισις ανήκει εις τους δήμους ή τας κοινότητας. Άρθρ.5.-Αι διατάξεις του Ν.Δ. 284/1974 «περί διοικήσεως και διαχειρίσεως των μη ενοριακών ναών των κοιμητηρίων», ως και πάσα αντίθετος γενική ή ειδική διάταξις, αναφερομένη εις τα δια του παρόντος ρυθμιζόμενα θέματα, καταργείται. Άρθρ.6.-Η ισχύος του παρόντος άρχεται από της δημοσιεύσεώς του δια της Εφημερίδος της Κυβερνήσεως. 3.Δ.γ.16 Κοιμητήρια 